**Ralph Bakshi** (født 20. oktober 1938 i Haifa) er en amerikansk regissør av actionfilmer og av animerte filmer. På 1970-tallet etablerte han et alternativ til de tradisjonelle tegnefilmene gjennom uavhengige og voksenorienterte produksjoner. Mellom 1972 og 1992 regisserte han ni spillefilmer, hvor fem som han også skrev manus til. Han har vært involvert i tallrike fjernsynsprosjekter som regissør, skribent, produsent og animator.

Liv og virke
------------

Han begynte sin karriere i Terrytoons' tegnefilmstudio for TV som en vasker av celluloid, men endte opp som regissør. Han flyttet over til Paramount Pictures' animasjonsavdelingen i 1967 og startet sitt eget studio, Bakshi Productions, i 1968. Via produsent Steve Krantz gjorde han sin debutfilm, *Fritz the Cat*, i 1972. Det var den første animerte filmen som fikk en gradering som X-rated (kun for voksne) av Motion Picture Association of America, og ble den mest suksessfulle uavhengige animerte filmen til da.

Produksjonen av filmen var ikke uten vanskeligheter. Den var basert på og avhengig av en undergrunnstegneserie skapt av Robert Crumb. Til tross for at Crumb innledningsvis ikke var motvillig til tanken på å utvikle hans figur til en tegnefilm verget han seg fra å underskrive noen kontrakt. Mens Crumb ikke var tilstede klarte Krantz å overtale Crumbs kone Dana til å signere på vegne av tegneren. Crumb ble rasende og forlangte sitt navn strøket fra filmens kreditering, skilte seg en del tid senere, og har i senere intervjuet snakket med forakt om Bakshi. I en siste tegneserie om sin figur Fritz lot han katten være en sliten, dekadent filmstjerne som ble drept med ishakke i bakhodet av en sjalu kvinne.

I løpet av de neste 11 årene regisserte Bakshi ytterligere syv animerte filmer. Han er velkjent for sine fantasy-filmer, blant annet *Wizards* (1977), *The Lord of the Rings* (1978) og *Fire and Ice* (1983). I 1987 vendte han tilbake til å TV-arbeid og produserte barneserien *Mighty Mouse: The New Adventures*, om en råsterk superhelt av en mus, og som gikk i to år før den ble kansellert grunnet klager fra en konservativ politisk pressegruppe over antatte referanser til dop og narkotika. Etter ni års pause fra filmproduksjon regisserte han *Cool World* (1992). Filmen ble i stor grad omskrevet mens den ble produsert og fikk dårlige anmeldelser. Bakshi vendte igjen tilbake til fjernsynsarbeid med actionfilmen *Cool and the Crazy* (1994) og antologiserien *Spicy City* (1997).

I 2003 grunnla han en skole for tegnefilm, Bakshi School of Animation and Cartooning. I løpet av 2000-tallet fokuserte han i stor grad på maleri. Han har mottatt flere priser for sitt filmarbeid, blant annet Golden Gryphon i 1980 for *The Lord of the Rings* ved Giffoni filmfestival. Annie Award i 1988 for hans Utmerkede bidrag til tegnefilmkunsten og i 2003 Maverick Tribute Award ved Cinequest filmfestival.

Filmer
------

* 1972: *Fritz the Cat*
* 1973: *Heavy Traffic*
* 1975: *Coonskin*
* 1977: *Wizards*
* 1978: Ringenes herre (1978)
* 1981: *American Pop*
* 1982: *Hey Good Lookin'*
* 1983: *Fire and Ice*
* 1992: *Cool World*

Referanser
----------

1. ↑   BNF-ID 137515295[Hentet fra Wikidata]
2. ↑   Who's Who in Animated Cartoon (2006 Applause Theatre & Cinema Books ed.), avsnitt, vers eller paragraf Bakshi, Ralph, uttrykt som High School of Industrial Arts[Hentet fra Wikidata]
3. ↑   www.comic-con.org, besøkt 17. september 2021[Hentet fra Wikidata]
4. ↑   «Fritz the Cat». *Unfiltered: The Complete Ralph Bakshi*. ss. 58; 62–63.

Litteratur
----------

* Beck, Jerry (2005): *The Animated Movie Guide*. Chicago Review Press. ISBN 9781556525919.
* Cohen, Karl F. (1997): *Forbidden Animation: Censored Cartoons and Blacklisted Animators in America*. North Carolina: McFarland & Company, Inc. ISBN 0-7864-0395-0.
* Gibson, Jon M.; McDonnell, Chris (2008): *Unfiltered: The Complete Ralph Bakshi*. Universe Publishing. ISBN 0789316846.
* Grant, John (2001): *Masters of Animation*. Watson-Guptill. ISBN 0823030415.

Eksterne lenker
---------------

* Offisielt nettsted Rediger på Wikidata

* (en) Ralph Bakshi – kategori av bilder, video eller lyd på Commons Rediger på Wikidata
* (en) Ralph Bakshi på Internet Movie Database Rediger på Wikidata

* (sv) Ralph Bakshi i Svensk Filmdatabas Rediger på Wikidata

* (da) Ralph Bakshi på Filmdatabasen Rediger på Wikidata

* (da) Ralph Bakshi på Scope Rediger på Wikidata

* (fr) Ralph Bakshi på Allociné Rediger på Wikidata

* (en) Ralph Bakshi på AllMovie Rediger på Wikidata

* (en) Ralph Bakshi hos Rotten Tomatoes Rediger på Wikidata

* (en) Ralph Bakshi hos The Movie Database Rediger på Wikidata

* (en) Ralph Bakshi hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** Discogs
 |